ПРОТОКОЛ №18
ОТ ЗАСЕДАНИЕ НА
КОМИСИЯТА ПО АТЕСТИРАНЕТО И КОНКУРСИТЕ 
ПРИ СЪДИЙСКАТА КОЛЕГИЯ НА ВСС,
ПРОВЕДЕНО НА 13.07.2020 г. 

ПРИСЪСТВАТ: Весела Павлова, Десислава Николова, Женя Димитрова, Веселка Узунова, Радка Дражева – Първанова, Атанаска Дишева, Мария Димитрова Кавракова – Аршева, Марина Михайлова, Олга Керелска, Захаринка Тодорова, Драгомир Кояджиков. 

Отсъстват: Красимир Шекерджиев, Вероника Имова. 

На заседанието присъстваха: 
Мария Христова – директор на дирекция „Конкурси на магистрати“
Цветанка Тиганчева – началник-отдел „Конкурси на съдии“
Николина Георгиева – началник-отдел „Атестиране на съдии“
Протоколирал: Илина Йосифова
След проведеното гласуване и при обявения резултат с 11 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

Включва за разглеждане в дневния ред на Комисията по атестирането и  конкурсите допълнителни точки Р-16, Р-17, Р-18, С- 6, С-7, С-8, С-9, С-10, С-11. 

РАЗНИ

Р-1. ОТНОСНО: Проект на становище по чл. 169, ал. 1 от ЗСВ във връзка с чл. 55, ал. 1 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт за притежаваните професионални качества на Мартин Данчев Данчев - и.ф. административен ръководител - председател на Окръжен съд - Сливен, във връзка с открита процедура за избор на административен ръководител - председател на Окръжен съд - Сливен, който ще се проведе на 23.07.2020 г. 
След проведеното гласуване и при обявения резултат с 11 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

1.1. ПРИЕМА становището за притежаваните професионални качества на Мартин Данчев Данчев - и. ф. административен ръководител - председател на Окръжен съд - Сливен. 

1.2. ИЗПРАЩА, на основание чл. 55, ал. 2 от Наредба №1 от 09.02.2017 г., становището по т. 1.1. на Мартин Данчев Данчев - и.ф. административен ръководител - председател на Окръжен съд - Сливен, за запознаване. 

1.3. ПРЕДОСТАВЯ становището по т. 1.1. на Съдийската колегия на Висшия съдебен съвет, на основание чл. 55, ал. 1 от Наредба №1 от 09.02.2017 г., ведно с цялата документация във връзка с избора на административен ръководител - председател на Окръжен съд – Сливен. 

1.4. ВНАСЯ предложението за провеждане на избор в заседание на Съдийската колегия на Висшия съдебен съвет, насрочено на 23.07.2020 г. 

Р-2. ОТНОСНО: Проекти  на становища по чл. 169, ал. 1 от ЗСВ във връзка с чл. 55, ал. 1 от Наредба № 1/09.02.2017 г. за конкурсите за магистрати и за избор на административни ръководители в органите на съдебната власт, за притежаваните професионални качества на кандидатите за заемане на длъжност административен ръководител - председател на Районен съд - Разград, във връзка с открита процедура за избор, който ще се проведе на 23.07.2020 г. 

1. Проект на становище за притежаваните професионални качества на Нели Генчева Иванова - съдия в Районен съд - Разград; 

2. Проект на становище за притежаваните професионални качества на Николай Борисов Борисов - съдия в Районен съд - Разград. 
След проведеното гласуване и при обявения резултат с 11 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

2.1. ПРИЕМА становището за притежаваните професионални качества на Нели Генчева Иванова - съдия в Районен съд - Разград. 

2.2. ИЗПРАЩА, на основание чл. 55, ал. 2 от Наредба №1 от 09.02.2017 г., становището по т. 2.1. на Нели Генчева Иванова - съдия в Районен съд - Разград, за запознаване. 

2.3. ПРЕДОСТАВЯ становището по т. 2.1. на Съдийската колегия на Висшия съдебен съвет, на основание чл. 55, ал. 1 от Наредба №1 от 09.02.2017 г., ведно с цялата документация във връзка с избора на административен ръководител - председател на Районен съд – Разград. 

2.4. ПРИЕМА становището за притежаваните професионални качества на Николай Борисов Борисов - съдия в Районен съд - Разград. 

2.5. ИЗПРАЩА, на основание чл. 55, ал. 2 от Наредба №1 от 09.02.2017 г., становището по т. 2.4. на Николай Борисов Борисов - съдия в Районен съд - Разград, за запознаване. 

2.6. ПРЕДОСТАВЯ становището по т. 2.4. на Съдийската колегия на Висшия съдебен съвет, на основание чл. 55, ал. 1 от Наредба №1 от 09.02.2017 г., ведно с цялата документация във връзка с избора на административен ръководител - председател на Районен съд – Разград. 

2.7. ВНАСЯ предложението за провеждане на избор в заседание на Съдийската колегия на Висшия съдебен съвет, насрочено на 23.07.2020 г. 

Р-3. ОТНОСНО: Молба от Николай Борисов Борисов - съдия в Районен съд - Разград за определяне на нова дата за провеждане на събеседване в процедурата за избор на административен ръководител - председател на Районен съд - Разград, насрочен за 23.07.2020 г. (вх.№ ВСС-6303/30.06.2020 г.)
Редовна точка за СК на 14.07.2020 г.
След проведеното гласуване и при обявения резултат с 11 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

3.1. ПРЕДЛАГА  на Съдийската колегия на Висшия съдебен съвет да определи нова дата за провеждане на събеседване в процедурата за избор на „административен ръководител - председател“ на Районен съд – Разград за ………. 2020 г., като за същата да се уведомят кандидатите.

3.2. ВНАСЯ  предложението в заседанието на Съдийска колегия  на Висшия съдебен съвет, насрочено на 14.07.2020 г. за разглеждане и произнасяне.

Р-4. ОТНОСНО: Заявление от Иван Георгиев Шейтанов за освобождаване от заеманата длъжност „административен ръководител - председател“ на Районен съд – Асеновград. 
Отложена с решение на КАК-СК по протокол № 17/06.07.2020 г., т. Р-18
Редовна точка за СК на 14.07.2020 г.
След проведеното гласуване и при обявения резултат с 8 гласа „За“ и 3 гласа „Против“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

4.1. Предлага на Съдийската колегия на ВСС да освободи, на основание чл. 175, ал. 1 от ЗСВ,  във връзка с чл. 129, ал. 3, т. 2 от КРБ,  Иван Георгиев Шейтанов от заеманата длъжност „административен ръководител - председател“ на Районен съд - Асеновград, с ранг „съдия във ВКС и ВАС“ считано от датата на вземане на решението 

4.2. Предлага на Съдийската колегия на ВСС да определи, на основание чл. 175, ал. 4, изр. 2-ро от ЗСВ в изпълнение на решение на Съдийската колегия на Висш съдебен съвет по пр. №31/23.10.2018 г. т. 15, Мария Атанасова Пейчева – заместник на административния ръководител - заместник-председател на Районен съд - Асеновград, за изпълняващ функциите „административен ръководител - председател“ на Районен съд – Асеновград, с ранг „съдия във  ВКС и ВАС“, с основно месечно трудово възнаграждение съгласно Таблица №1 на ВСС, за определяне на максималните основно месечни работни заплати на съдии, прокурори и следователи, считано от датата на вземане на решението, до встъпване в длъжност на нов административен ръководител.

4.3. Предлага на Съдийската колегия на ВСС да трансформира,  на основание чл. 30, ал. 5, т. 4 от ЗСВ, 1 (една) щатна длъжност „заместник на административния ръководител - заместник-председател“ на Районен съд - Асеновград в 1 (една) щатна длъжност „съдия“ в Районен съд – Асеновград, считано от датата на вземане на решението.

4.4. Предлага на Съдийската колегия на ВСС да преназначи,  на основание чл. 169, ал. 5 от ЗСВ, Иван Георгиев Шейтанов на заеманата преди избора му за административен ръководител – председател длъжност „съдия“ в Районен съд - Асеновград, с ранг „съдия във ВКС и ВАС“, с основно месечно трудово възнаграждение, съгласно Таблица №1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

4.5. Внася предложението в заседанието на Съдийската колегия на ВСС, насрочено на 14.07.2020 г., за разглеждане и произнасяне. 

Р-5. ОТНОСНО:  Предложение от председателя на Върховния касационен съд за поощряване на Елена Николова Авдева - съдия във Върховния касационен съд, с отличия „служебна благодарност и грамота“, „личен почетен знак първа степен - златен“, както и с парична награда в размер на 1000 (хиляда) лева, на основание чл. 303,  ал. 2, т. 1 и т. 2, буква „а“ от ЗСВ  и чл. 303, ал. 3, т. 1 от ЗСВ (вх.№ ВСС-6432/03.07.2020 г.)
Редовна точка за СК на 14.07.2020 г.
След проведеното гласуване и при обявения резултат с 11 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

5.1. Предлага на Съдийската колегия на ВСС да ПООЩРИ, на основание                  чл. 303, ал. 2, т.1 и т. 2, буква “а“ от ЗСВ и чл. 303, ал. 3, т. 1 от ЗСВ, Елена Николова Авдева – съдия във Върховния касационен съд, с ранг „съдия във ВКС и ВАС“, с отличия „служебна благодарност и грамота“, „личен почетен знак първа степен - златен“,  както и с парична награда в размер на 1000 (хиляда) лева за проявен висок професионализъм, безупречно и образцово изпълнение на служебните задължения и високи нравствени качества.

5.2.  Предлага на Съдийската колегия на ВСС да предостави решението по т. 5.1 на Комисия „Бюджет и финанси“ към Пленума на ВСС в изпълнение на решение на Пленума на ВСС по протокол №2/30.01.2020 г., т. 5.

5.3. Внася предложението в заседанието на Съдийската колегия на ВСС, насрочено на 14.07.2020 г. за разглеждане и произнасяне. 

Р-6. ОТНОСНО:  Предложение от председателя на Върховния касационен съд за освобождаване на Елена Николова Авдева (родена на 17.07.1955 г.) от заеманата длъжност „съдия“ във Върховния касационен съд, на основание чл. 165, ал. 1, т. 1 от ЗСВ. (вх.№ ВСС-6432/03.07.2020 г.)
Редовна точка за СК на 14.07.2020 г.
След проведеното гласуване и при обявения резултат с 11 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

6.1. ПРЕДЛАГА на Съдийската колегия на ВСС да ОСВОБОДИ, на основание чл. 165, ал. 1, т. 1 от ЗСВ, Елена Николова Авдева от заеманата длъжност „съдия“ във Върховния касационен съд, считано от 18.07.2020 г. 

6.2. ВНАСЯ предложението в заседанието на Съдийската колегия на ВСС, насрочено на 14.07.2020 г.  за разглеждане и произнасяне. 

Р-7. ОТНОСНО:  Предложение от председателя на Върховния касационен съд за поощряване на Николай Иванов Дърмонски - съдия във Върховния касационен съд, с отличия „служебна благодарност и грамота“, „личен почетен знак първа степен - златен“, както и с парична награда в размер на 1000 (хиляда) лева, на основание чл. 303,  ал. 2, т. 1 и т. 2, буква „а“ от ЗСВ  и чл. 303, ал. 3, т. 1 от ЗСВ (вх.№ ВСС-6435/03.07.2020 г.)
Редовна точка за СК на 14.07.2020 г.
След проведеното гласуване и при обявения резултат с 11 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

7.1. Предлага на Съдийската колегия на ВСС да ПООЩРИ, на основание                  чл. 303, ал. 2, т.1 и т. 2, буква “а“ от ЗСВ и чл. 303, ал. 3, т. 1 от ЗСВ Николай Иванов Дърмонски – съдия във Върховния касационен съд, с ранг „съдия във ВКС и ВАС“, с отличия „служебна благодарност и грамота“, „личен почетен знак първа степен - златен“,  както и с парична награда в размер на 1000 (хиляда) лева за проявен висок професионализъм, безупречно и образцово изпълнение на служебните задължения и високи нравствени качества.

7.2.  Предлага на Съдийската колегия на ВСС да предостави решението по т. 7.1 на Комисия „Бюджет и финанси“ към Пленума на ВСС в изпълнение на решение на Пленума на ВСС по протокол №2/30.01.2020 г., т. 5.

7.3. Внася предложението в заседанието на Съдийската колегия на ВСС, насрочено на 14.07.2020 г. за разглеждане и произнасяне. 
 
Р-8. ОТНОСНО:  Предложение от председателя на Върховния касационен съд за освобождаване на Николай Иванов Дърмонски (роден на 05.08.1955г.) от заеманата длъжност „съдия“ във Върховния касационен съд, на основание чл. 165, ал. 1, т. 1 от ЗСВ. (вх.№ ВСС-6432/03.07.2020 г.)
Редовна точка за СК на 14.07.2020 г.
След проведеното гласуване и при обявения резултат с 11 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

8.1. ПРЕДЛАГА на Съдийската колегия на ВСС да ОСВОБОДИ, на основание чл. 165, ал. 1, т. 1 от ЗСВ, Николай Иванов Дърмонски от заеманата длъжност „съдия“ във Върховния касационен съд, считано от 06.08.2020 г. 

8.2. ВНАСЯ предложението в заседанието на Съдийската колегия на ВСС, насрочено на 14.07.2020 г.  за разглеждане и произнасяне. 

Р-9. ОТНОСНО:  Предложение от председателя на Върховния касационен съд за поощряване на Радостина Цонева Караколева - съдия във Върховния касационен съд, с отличия „служебна благодарност и грамота“, „личен почетен знак първа степен - златен“, както и с парична награда в размер на 1000 (хиляда) лева, на основание чл. 303,  ал. 2, т. 1 и т. 2, буква „а“ от ЗСВ  и чл. 303, ал. 3, т. 1 от ЗСВ (вх.№ ВСС-6432/03.07.2020 г.)
Редовна точка за СК на 14.07.2020 г.
След проведеното гласуване и при обявения резултат с 11 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

9.1. Предлага на Съдийската колегия на ВСС да ПООЩРИ, на основание                  чл. 303, ал. 2, т.1 и т. 2, буква “а“ от ЗСВ и чл. 303, ал. 3, т. 1 от ЗСВ Радостина Цонева Караколева – съдия във Върховния касационен съд, с ранг „съдия във ВКС и ВАС“, с отличия „служебна благодарност и грамота“, „личен почетен знак първа степен - златен“,  както и с парична награда в размер на 1000 (хиляда) лева за проявен висок професионализъм, безупречно и образцово изпълнение на служебните задължения и високи нравствени качества.

9.2.  Предлага на Съдийската колегия на ВСС да предостави решението по т. 9.1 на Комисия „Бюджет и финанси“ към Пленума на ВСС в изпълнение на решение на Пленума на ВСС по протокол №2/30.01.2020 г., т. 5.

9.3. Внася предложението в заседанието на Съдийската колегия на ВСС, насрочено на 14.07.2020 г. за разглеждане и произнасяне. 

Р-10. ОТНОСНО: Предложение от председателя на Върховния касационен съд  за освобождаване на Радостина Цонева Караколева от заеманата длъжност „съдия“ във Върховния касационен съд, на основание  чл. 165, ал. 1, т. 2 от ЗСВ. (вх.№ ВСС-6432/03.07.2020 г.)
Редовна точка за СК на 14.07.2020 г.
След проведеното гласуване и при обявения резултат с 11 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

10.1. ПРЕДЛАГА на Съдийската колегия на Висшия съдебен съвет да освободи, на основание чл. 165, ал. 1, т. 2 от ЗСВ, Радостина Цонева Караколева от заеманата длъжност „съдия“ във Върховния касационен съд,  с ранг „съдия във ВКС и  ВАС“, считано от  01.09.2020 г.

10.2. Изпраща молбата в частта относно искането за изплащане на парично обезщетение по чл. 225, ал. 1 от ЗСВ на Дирекция „Финанси и бюджет“,  по компетентност.

10.3. ВНАСЯ  предложението в заседанието на Съдийска колегия  на Висшия съдебен съвет, насрочено на 14.07.2020 г. за разглеждане и произнасяне.

Р-11. ОТНОСНО: Определяне  на изпълняващ функциите „административен ръководител - председател“ на Районен съд - Русе поради изтичащ на 30.07.2020 г. мандат.
След проведеното гласуване и при обявения резултат с 11 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

11.1. ПРЕДЛАГА НА СЪДИЙСКАТА КОЛЕГИЯ НА ВСС ДА ОПРЕДЕЛИ, на основание чл. 175, ал. 4, изр. 2 от ЗСВ, в изпълнение на решение на Съдийската колегия на Висшия съдебен съвет по протокол №31/23.10.2018г., т. 15, Пламен Георгиев Ченджиев – административен ръководител - председател на Районен съд – Русе за изпълняващ функциите „административен ръководител – председател“ на Районен съд – Русе, с ранг „съдия във ВКС и  ВАС“, с основно месечно трудово възнаграждение съгласно Таблица №1 на ВСС за определяне на максималните основни месечни работни заплати на съдии, прокурори и следователи, считано от 31.07.2020 г., до встъпване в длъжност на нов административен ръководител.  

11.2. ВНАСЯ предложението в заседанието на Съдийската колегия на ВСС, насрочено на  21.07.2020 г., за разглеждане и произнасяне.
Р-12. ОТНОСНО: Предложение от административния ръководител - председател на Районен съд - Тутракан за увеличаване щатната численост на съда. (вх.№ ВСС-6344/01.07.2020 г.)
След проведеното гласуване и при обявения резултат с 11 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

12. Отлага разглеждането на предложението от административния ръководител - председател на Районен съд - Тутракан за следващото заседание на комисията, когато да се приложат статистическите данни относно оставени без уважение предложения от административни ръководител за увеличаване щатната численост на районни съдилища.

Р-13. ОТНОСНО: Искане от и. ф. административен ръководител – председател на Районен съд – Разград за обявяване на конкурс за първоначално назначаване за заемане на 1 (една) длъжност „съдия“ в органа.
След проведеното гласуване и при обявения резултат с 11 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

13.1. Предлага на Съдийската колегия на ВСС да остави без уважение искането от и. ф. административен ръководител – председател на Районен съд – Разград за обявяване на конкурс за първоначално назначаване за заемане на 1 (една) длъжност „съдия“ в органа.

Мотиви: По отношение заемането на свободните длъжности за съдия в районните съдилища Съдийската колегия на ВСС съответно с решения по пр. №40/03.12.2019 г. и пр. №7/25.02.2020 г. изм. и доп. с решение по пр. №8/10.03.2020 г. обяви конкурс за преместване и конкурс за първоначално назначаване. Конкурсът за преместване е на етап проверка от конкурсната комисия на делата на кандидатите по реда на чл. 40 от Наредба №1/09.02.2017 г., а за конкурсът за първоначално назначаване предстои провеждането на писмения изпит с допуснатите 154 кандидати. С оглед наличието на висящи конкурсни процедури за заемането на свободните длъжности в районните съдилища, Комисията счита искането на и. ф. административния ръководител – председател на Районен съд – Разград за обявяване на конкурс за първоначално назначаване за заемане на 1 (една) длъжност „съдия“ в органа за преждевременно, поради което същото следва да бъде отхвърлено.

13.2. Внася предложението в заседанието на Съдийската колегия на ВСС, насрочено на 21.07.2020 г. 

Р-14. ОТНОСНО: Доклад от Комисията за провеждане на изпита по Гражданско право и процес на кандидатите за младши съдии 01-05.06.2020г. (вх.№ ВСС-6460/03.07.2020 г.)
След проведеното гласуване и при обявения резултат с 11 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

14.1. Предоставя доклада от Комисията за провеждане на изпита по Гражданско право и процес на кандидатите за младши съдии 01-05.06.2020 г. на Съдийската колегия на ВСС, за заседанието й, насрочено на 21.07.2020 г., за сведение. 

Р-15. ОТНОСНО: Становище от административния ръководител - председател на Софийския районен съд относно тълкуването на чл. 234 от ЗСВ по отношение на изискуемите предпоставки за повишаване на място в по-горен ранг. (вх.№ВСС-6303/30.06.2020 г.)
След проведеното гласуване и при обявения резултат с 11 гласа „За“

КОМИСИЯТА ИЗРАЗЯВА СЛЕДНОТО СТАНОВИЩЕ: 

15.1. Изискването за три години стаж на съответната или приравнена длъжност е условие, което следва да е налице не само при първоначално повишаване на място в по-горен ранг, но и в случаите на следващо повишаване в ранг на място.

Мотиви: В становището си административният ръководител – председател на Софийски районен съд изразява становище по тълкуването на чл.234 от Закона за съдебната власт по отношение регламентираните предпоставки за повишаване на място в по-горен ранг, и по-специално по отношение на изискването магистратът „да е прослужил на съответната или приравнена длъжност най-малко три години“. Счита, че в настоящата си редакция законът не въвежда допълнително изискване за наличие на изминал тригодишен период след последното повишаване в ранг, като тълкува понятието длъжност по смисъла на чл. 163 от ЗСВ.
В разпоредбата на чл. 234 ЗСВ след промените от месец август 2016 г., действаща и към настоящия момент е предвидено, че повишаване на място в по-горен ранг и съответно на възнаграждение на съдия, прокурор или следовател може да се извърши при получена положителна комплексна оценка "много добра" от последното атестиране, ако са прослужени на съответната или приравнена длъжност най-малко три години и е налице необходимия съгласно чл. 164 юридически стаж за заемане на длъжността, съответстваща на по-високия ранг, т. е законът е предвидил три обективни предпоставки в процедурата по повишаване в ранг. 
Изискването съдията да е прослужил на съответната или приравнена длъжност най-малко три години съществуваше като елемент от фактическия състав и в предходната редакция на чл.234 ЗСВ(ДВ, бр.1 от 2011 г., в сила от 04.01.2011 г.) Тълкуването и прилагането на тази предпоставка за повишаване в ранг от Комисията по предложенията и атестирането до 2016 г., съответно от Комисията по атестирането и конкурсите след това и към настоящия момент е последователно и в съответствие с константната и непротиворечива практика на Върховния административен съд в това отношение, а именно: изискването за три години стаж на съответната или приравнена длъжност е условие, което следва да е налице не само при първоначално повишаване на място в по-горен ранг, но и в случаите на повторно повишаване в ранг на място.(в този смисъл са решение №15470/2011 г. на ВАС, тричленен състав по адм. дело №7067/2011 г., оставено в сила с решение №4573/2012 г. по адм. дело №1521/2012 г. на ВАС, петчленен състав, решение №8128/2014 по адм. дело №15213/2013 г., решение №3181/2015 г.на ВАС, тричленен състав по адм. дело № 500/2015 г.)
Според мотивите в горепосочените съдебни актове, изложени в подкрепа на направеното по-горе тълкуване, „Изискването за три години стаж на съответната или приравнена длъжност, законосъобразно е изтълкувано от съдебния състав като изискване в случаите на повишаване на място в ранг този срок да е изтекъл от предходното повишаване в ранг. Изведено е също, че „възприемането на обратното становище би поставило в по-благоприятно положение магистратите, които са повишени на място в сравнение с тези, които след получаване в ранг са повишени в длъжност, тъй като последните следва да работят три години на новата длъжност, за да получат по-висок ранг“.
Също според Върховния административен съд „условието „ако е прослужил на съответната или приравнена длъжност най-малко три години“ е относимо при преценката дали да бъде повишен магистратът както за първи път в ранг, така и при следващо повишаване на място. Законодателят не е разграничил предпоставките за получаване на ранг в зависимост от това дали се касае за първи или следващ ранг, поради което няма основание да се счете, че се касае за две различни хипотези, подчинени на различни изисквания. Ето защо при следващо повишаване в ранг е необходимо да са изминали три години от предходното повишаване на място“.
В контекста на изложеното по-горе, ако се възприеме тезата на административния ръководител – председател на СРС, че не трябва да има изминал тригодишен период от предходното повишаване на място в по-горен ранг, би означавало, че това условие следва да се счете за приложимо само в случаите на първо повишаване в ранг и да се игнорира при всяко следващо такова. Подобно тълкуване би означавало да се въведат различни предпоставки в процедурата по повишаване в ранг в зависимост от степента на повишаване, което не намира опора в нормативната уредба. Нещо повече,  съществуването на това изискване би се обезсмислило, тъй като в рамките на 1 или 2 месеца съдия би могъл да достигне до най-високия по степен ранг „съдия във ВКС и ВАС“, при наличието на необходимия стаж по чл. 164 от ЗСВ, което едва ли е имал предвид законодателят.
Към изложеното по-горе биха могли да бъдат добавени и следните съображения:
Видно е, че законодателят е въвел два начина за кариерно израстване на магистратите – повишаване в длъжност и повишаване на място в по-горен ранг. И двата способа са свързани с промяна в правната сфера на заинтересувания магистрат, която рефлектира върху получаваното възнаграждение и е от съществено значение при определяне на  старшинството на  съдия, прокурор или следовател.
За пояснение, под „съответна длъжност” по смисъла на чл. 234 ЗСВ се разбира длъжността, спрямо чийто съответстващ ранг по правилата на 164 ЗСВ - за длъжностите на съдии, прокурори и следователи и на чл. 233, ал. 1 ЗСВ – за възходящите рангове, се извършва повишаването на място в по-горен ранг. Под „приравнена длъжност” по смисъла на чл. 234 от ЗСВ се разбира длъжността, която има нормативно признат по-висок ранг от ранга на заеманата длъжност, като се имат предвид хипотезите на чл. 233, ал. 2 ЗСВ. Така, според чл. 233, ал. 2 от ЗСВ съдиите в СРС са ранг на съдия в окръжен съд, т.е за тях първо повишаване в ранг се явява „ съдия в АС“.
В случай, че съдия от СРС бъде повишен в ранг „съдия в АС“ и преди да са изтекли три години от това повишаване в ранг инициира процедура за повишаване в ранг „съдия във ВКС и ВАС“, то той не би отговарял на изискването за прослужени три години на съответната или приравнена длъжност, тъй като тези три години няма да налице от настъпилата промяна, свързана с повишаването му в ранг, т.е от заемането на съответната длъжност с възходящ ранг по чл. 233, ал. 1 от ЗСВ.
С оглед гореизложеното  и във връзка с тълкуването на предпоставките на чл. 234 ЗСВ комисията счита, че изискването за три години стаж на съответната или приравнена длъжност е условие, което следва да е налице и в случаите на повторно повишаване на място в по-горен ранг.

15.2. Внася становището в заседанието на Съдийската колегия на ВСС, насрочено на 14.07.2020 г,

ЕДИННИ ФОРМУЛЯРИ

С-1. ОТНОСНО: Периодично атестиране на Любка Емилова Голакова - съдия в Софийския градски съд. (вх.№ ВСС-8297/02.07.2018 г.)
На доклад на г-жа Десислава Николава 
в състав г-жа Олга Керелска и г-жа Веселка Узунова
Приложение: Единен формуляр за атестиране
Решение на Съдийската колегия на Висшия съдебен съвет по т. 17 от протокол №34/22.10.2019 г., с което връща, на основание чл. 205, ал. 4 от ЗСВ, преписката на КАК-СК. 
Отложена с решение на КАК-СК по протокол № 15/22.06.2018 г., т. С-1
След проведеното гласуване и при обявения резултат с 11 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

1.1. Налице са условията на чл. 196, т. 3 от ЗСВ (в сила до 11.02.2020 г.), във връзка с §72, ал. 2 от ПЗР на ЗИД на ЗСВ (ДВ, бр.11/07.02.2020 г.), за периодично атестиране на Любка Емилова Голакова - съдия в Софийския градски съд. 

1.2. ИЗГОТВЯ, на основание чл. 204, ал. 3, т. 2 от ЗСВ, комплексна оценка "ДОБРА" – 89 (осемдесет и девет) точки на Любка Емилова Голакова - съдия в Софийския градски съд. 

1.3. ПРЕДОСТАВЯ, на основание чл. 205, ал. 1 от ЗСВ, на Любка Емилова Голакова - съдия в Софийския градски съд, резултатите от атестирането, за запознаване. 

С-2. ОТНОСНО: Периодично атестиране на Пенка Иванова Велинова - съдия в Софийски районен съд. (вх.№ ВСС-15301/12.12.2018 г.)
На доклад на г-жа Женя Димитрова
в състав г-жа Радка Дражева - Първанова и г-жа Весела Павлова
Приложение: Единен формуляр за атестиране
След проведеното гласуване и при обявения резултат с 11 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

2.1. Налице са условията на чл. 196, т. 3 от ЗСВ (в сила до 11.02.2020 г.), във връзка с §72, ал. 2 от ПЗР на ЗИД на ЗСВ (ДВ, бр.11/07.02.2020 г.), за периодично атестиране на Пенка Иванова Велинова - съдия в Софийски районен съд. 

2.2. ИЗГОТВЯ, на основание чл. 204, ал. 3, т. 3 от ЗСВ, комплексна оценка "МНОГО ДОБРА" – 96 (деветдесет и шест) точки на Пенка Иванова Велинова - съдия в Софийски районен съд. 

2.3. ПРЕДОСТАВЯ, на основание чл. 205, ал. 1 от ЗСВ, на Пенка Иванова Велинова - съдия в Софийски районен съд, резултатите от атестирането, за запознаване. 

С-3. ОТНОСНО: Периодично атестиране на Марин Димитров Маринов - съдия в Административен съд - Разград. (вх.№ ВСС-5410/02.05.2019 г.) 
На доклад на г-жа Марина Михайлова
в състав г-жа Весела Павлова и г-жа Захаринка Тодорова
Приложение: Единен формуляр за атестиране
След проведеното гласуване и при обявения резултат с 11 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

3.1. Налице са условията на чл. 196, т. 3 от ЗСВ (в сила до 11.02.2020 г.), във връзка с §72, ал. 2 от ПЗР на ЗИД на ЗСВ (ДВ, бр.11/07.02.2020 г.), за периодично атестиране на Марин Димитров Маринов - съдия в Административен съд - Разград. 

3.2. ИЗГОТВЯ, на основание чл. 204, ал. 3, т. 3 от ЗСВ, комплексна оценка "МНОГО ДОБРА" – 99 (деветдесет и девет) точки на Марин Димитров Маринов - съдия в Административен съд - Разград. 

3.3. ПРЕДОСТАВЯ, на основание чл. 205, ал. 1 от ЗСВ, на Марин Димитров Маринов - съдия в Административен съд - Разград, за запознаване. 

С-4. ОТНОСНО: Периодично атестиране на Елица Мичева Райковска - съдия в Административен съд - София-град.(вх.№ ВСС-9935/09.08.2019 г.)
На доклад на г-жа Марина Михайлова
в състав г-жа Захаринка Тодорова и г-жа Весела Павлова

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

4.1. Отлага разглеждането на т. С-4 от настоящия дневен ред за следващото заседание на Комисията по атестирането и конкурсите към Съдийската колегия на ВСС. 

4.2. Включва в атестационния състав г-жа Атанаска Дишева на мястото на г-жа Захаринка Тодорова. 

ПРЕДЛОЖЕНИЕ ЗА ПРИДОБИВАНЕ СТАТУТ НА НЕСМЕНЯЕМОСТ

С-5. ОТНОСНО: Предложение от административния ръководител - председател на Районен съд - Габрово за придобиване статут на несменяемост на Боян Христов Косев - съдия в Районен съд - Габрово. (вх.№ ВСС-6389/02.07.2020 г.)
След проведеното гласуване и при обявения резултат с 11 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

5.1. ОТКРИВА, на основание чл. 52, ал. 1, т. 2 от Наредба №2/23.02.2017 г. за показателите, методиката и реда за атестиране на съдия, председател и заместник-председател на съд, процедура за атестиране за придобиване статут на несменяемост, на основание чл. 196, ал. 1, т. 2 от ЗСВ на Боян Христов Косев - съдия в Районен съд - Габрово, за периода 24.06.2015 г. - 24.06.2020 г. 

5.2. Да се изискат от административния ръководител на Районен съд – Габрово необходимите документи за провеждане на атестиране, съгласно чл. 58, ал. 1 от Наредбата.

ДОПЪЛНИТЕЛНИ ТОЧКИ

Д.Т. РАЗНИ

Р-16. ОТНОСНО: Заявление за отвод от член на конкурсната комисия по обявения, с решения на Съдийската колегия на Висшия съдебен съвет по протокол №7/25.02.2020 г. и протокол №8/10.03.2020 г., конкурс за първоначално назначаване на длъжност „съдия“ в районните съдилища.
След проведеното гласуване и при обявения резултат с 11 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

16.1. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ чрез жребий 1 (един) редовен член – наказателен съдия в окръжен съд, на конкурсната комисия за първоначално назначаване на длъжност „съдия“ в районните съдилища, на мястото на Величка Велева Маринкова.

16.2. Внася предложението в заседанието на Съдийската колегия на Висшия съдебен съвет, насрочено за 14.07.2020 г., за разглеждане и произнасяне.

Р-17. ОТНОСНО: Писмо от и. ф. административен ръководител на Районен съд - Карнобат относно определен ранг на съдия Тонка Ванева Мархолева, съгласно решение на Съдийската колегия на Висшия съдебен съвет по протокол №24/07.07.2020 т., т. 13.1.
След проведеното гласуване и при обявения резултат с 11 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

17.1 Предлага на Съдийската колегия на ВСС да измени решението си по протокол №24/07.07.2020 г., т. 13.1, като след израза „Тонка Ванева Мархолева – съдия в Софийски районен съд, с ранг „съдия в ОС “ на длъжност „съдия“ в Районен съд – Карнобат“, текстът „с ранг съдия в ОС“, се заличава.

Мотиви: Видно от административната преписка и персоналните данни, с решение по протокол №21 от 26.06.2018 г. на Съдийската колегия, изменено с решение по протокол №22 от 22.06.2020 г. Тонка Мархолева – младши съдия в Окръжен съд - Ямбол е назначена на основание чл. 160 във връзка с чл. 243 от ЗСВ на длъжност „съдия“ в СРС, с ранг „съдия в ОС“, считано от 01.07.2020 г. 
С решение по протокол №24 от 07.07.2020 г., по т. 13.1, на основание чл. 194, ал.2 от ЗСВ Красимир Викторов Сотиров – съдия в Районен съд Карнобат, е преместен на длъжност „съдия“ в Софийски районен съд, с ранг „съдия в ОС“, а съдия Тонка Ванева Мархолева - съдия в Софийски районен съд, с ранг „съдия в ОС“, е преместена на длъжност „съдия“ в Районен съд – Карнобат, с ранг „съдия в ОС“, считано от датата на встъпване в длъжност.
В тази връзка е постъпило запитване от и. ф. административния ръководител – председател на Районен съд - Карнобат за изразяване на становище следва ли да се приеме, че съдия Тонка Мархолева е с ранг „съдия в ОС“ и при определяне на възнаграждението й съгласно Таблица 1 на ВСС да й бъде включено и допълнително възнаграждение за ранг „съдия в ОС“.
Съгласно чл. 233, ал. 2, предложение последно от ЗСВ съдиите в районния съд в град София са с ранг съдия в окръжен съд. По отношение на тях, както и на изброените в същата разпоредба други длъжности законът нормативно е предвидил по-висок ранг от заеманата длъжност. Ето защо съдия Мархолева е назначена в Софийски районен съд с ранг „съдия в ОС“.
Комисията по атестирането и конкурсите към СК на ВСС счита, че при преназначаването й по чл. 194, ал.2 ЗСВ  в Районен съд – Карнобат, съдия Мархолева не следва да запази определения й в решението на Съдийската колегия на ВСС от 07.07.2020 г. ранг, „съдия в ОС“.
Касае се за нормативно определен ранг, който произтича от заеманата длъжност само за определени в чл. 233, ал. 2 съдилища и прокуратури, в т. ч. и Софийски районен съд, а не за придобит такъв, предпоставките за който са изчерпателно кумулативно изброени в чл. 234 ЗСВ. 
Доколкото към датата на преназначаването й по чл. 194, ал. 2 ЗСВ съдия Мархолева не е придобивала ранг „съдия в ОС“ по силата на чл. 234 ЗСВ, не намира опора в нормативната уредба запазването на този ранг, който се следва от заеманата длъжност и предполага нейното реално изпълнение в Софийски районен съд, а не в Районен съд – Карнобат. В настоящия случай съдия Мархолева е изпълнявала длъжността съдия в Софийски районен съд само 7 дни след назначаването й на тази длъжност.
	Предвид гореизложеното, Комисията по атестирането и конкурсите предлага на Съдийската колегия  да измени  решението си по протокол №24/07.07.2020 г., т. 13.1, като след израза „Тонка Ванева Мархолева – съдия в Софийски районен съд, с ранг „съдия в ОС“ на длъжност „съдия“ в Районен съд – Карнобат“, текстът „с ранг съдия в ОС“, се заличава.

17.2. Внася предложението в заседанието на Съдийската колегия на ВСС, насрочено на 14.07.2020 г., за разглеждане и произнасяне. 

Р-18. ОТНОСНО: Определяне на датата, часа и мястото на провеждане на писмения изпит по конкурс за първоначално назначаване на длъжност „съдия“ в районните съдилища, обявен с решения на Съдийската колегия на Висшия съдебен съвет по протокол ч;№7/25.02.2020 г. и протокол №8/10.03.2020 г. (oбн. ДВ, бр. 47/22.05.2020 г.).
След проведеното гласуване и при обявения резултат с 11 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

18.1. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ да определи, на основание чл. 180, ал. 2, т. 4 от ЗСВ, датата, часа и мястото на провеждане на писмения изпит по конкурс за първоначално назначаване на длъжност „съдия“ в районните съдилища, обявен с решение на Съдийската колегия на Висшия съдебен съвет по пр. №7/25.02.2020 г. изм. и доп. с решение по пр. №8/10.03.2020 г., както следва: дата - 8 август 2020 г., час - 9.00, място – зала 272, Софийски университет „Св. Климент Охридски“, бул. „Цар Освободител“ № 15.

18.2. Решението по т. 18.1 да се обнародва в „Държавен вестник“, публикува в един централен всекидневник, както и на интернет страницата на Висшия съдебен съвет.

18.3. Внася предложението в заседание на Съдийската колегия на Висшия съдебен съвет, насрочено на 14.07.2020 г., за разглеждане и произнасяне. 

Д.Т. ПОВИШАВАНЕ НА МЯСТО В ПО-ГОРЕН РАНГ

С-6. ОТНОСНО: Предложение от административния ръководител – председател на Районен съд - Асеновград за повишаване на Светомир Витков Бабаков – съдия в Районен съд - Асеновград, с ранг „съдия в ОС“, на място в по-горен ранг „съдия в АС“. (вх.№ ВСС-5588/11.06.2020г.)
След проведеното гласуване и при обявения резултат с 11 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

6.1. ПРЕДЛАГА НА СЪДИЙСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Светомир Витков Бабаков – съдия в Районен съд - Асеновград, с ранг „съдия в ОС“, на място в по-горен ранг „съдия в АС“, с основно месечно трудово възнаграждение, съгласно Таблица №1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението. 

6.2. ВНАСЯ предложението в заседанието на Съдийската колегия на ВСС, насрочено на 14.07. 2020 г., за разглеждане и произнасяне. 

С-7. ОТНОСНО: Предложение от и. ф. административен ръководител – председател на Районен съд - Сливен за повишаване на Наталия Петкова Петкова – съдия в Районен съд - Сливен, с ранг „съдия в ОС“, на място в по-горен ранг „съдия в АС“. (вх.№ ВСС-5139/24.06.2020г.)
След проведеното гласуване и при обявения резултат с 11 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

7.1. ПРЕДЛАГА НА СЪДИЙСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Наталия Петкова Петкова – съдия в Районен съд - Сливен, с ранг „съдия в ОС“, на място в по-горен ранг „съдия в АС“, с основно месечно трудово възнаграждение, съгласно Таблица №1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението. 

7.2. ВНАСЯ предложението в заседанието на Съдийската колегия на ВСС, насрочено на 14.07. 2020 г., за разглеждане и произнасяне. 

С-8. ОТНОСНО: Предложение от административния ръководител – председател на Софийски районен съд за повишаване на Йоана Милчева Генжова – съдия в Софийския районен съд, с ранг „съдия в АС“, на място в по-горен ранг „съдия във ВКС и ВАС“. (вх.№ ВСС-6735/08.07.2020г.)
След проведеното гласуване и при обявения резултат с 11 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

8.1. ПРЕДЛАГА НА СЪДИЙСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Йоана Милчева Генжова – съдия в Софийския районен съд, с ранг „съдия в АС“, на място в по-горен ранг „съдия във ВКС и ВАС“, с основно месечно трудово възнаграждение, съгласно Таблица №1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението. 

8.2. ВНАСЯ предложението в заседанието на Съдийската колегия на ВСС, насрочено на 14.07. 2020 г., за разглеждане и произнасяне. 

Д.Т. ЕФА

С-9. ОТНОСНО: Периодично атестиране на Милена Атанасова Георгиева - заместник на административния ръководител - заместник-председател на Районен съд - Пловдив. (вх.№ ВСС-1782/08.02.2019 г.) 
На доклад на г-жа Радка Дражева – Първанова
Приложение: Единен формуляр за атестиране – ПАК
След проведеното гласуване и при обявения резултат с 11 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

9.1. Не приема изцяло предложението на ПАК за комплексна оценка от периодично атестиране – 99 точки, на Милена Атанасова Георгиева - заместник на административния ръководител - заместник-председател на Районен съд - Пловдив. 

Мотиви: КАК при СК на ВСС приема предложената от ПАК комплексна оценка „Много добра“, но прави  корекции в оценяването по първия и третия общ критерий, като отнема по 1 (една) точка, и по четвъртия специфичен критерий, като завишава с 1 (една) точка по следните съображения:
В периода на атестиране съдия Георгиева е разгледала 3737 броя дела, от които 275 бр. НОХД, 16 бр. НЧХД, 3042 бр. ЧНД и 404 бр. АНД. Свършени са общо 3721 бр. дела. От постановените 3723 бр. актове, подлежащи на обжалване са били 814 бр., а обжалвани – 814 бр. съдебни актове. Отменени са 33 броя или 14.47% от обжалваните актове: 3 бр. са актове по НОХД, 6 бр. са актове по ЧНД (пет от тях са постановени в производство по чл. 64 и чл. 65 от НПК и един в производство по чл. 243 от НПК), а останалите са актове по АНД. Изменени са 16 бр. съдебни актове или 7.01% от обжалваните.  
При прегледа на отменените съдебни актове и тези на контролните инстанции, както и на причините за отмяната, не се разкриват съществени пропуски в правните познания и умения за прилагането им, но с оглед техния брой, представляващ 14.47% от броя на обжалваните актове, КАК намира, че следва да бъде отнета 1 (една) точка от максимално определените от ПАК 20 броя точки по първия общ критерий.
Корекция в оценяването на съдия Георгиева по третия общ критерий - „Умение за оптимална организация на работата“ се налага във връзка с втория показател - „Спазване на процесуалните срокове“, доколкото се констатира, че по 22 броя дела (НОХД – 15 бр., НЧХД – 1 бр. и НАХД – 6 бр.) съдия Георгиева е изготвила съдебните актове в тримесечен срок, а по 3 броя НОХД мотивите към присъдите са изготвени в срок до една година. Горното дава основание за занижаване на оценяването по този критерий с една точка - от 15 на 14.
По четвъртия специфичен критерий ПАК е занижила с 1 (една) точка оценката на съдия Георгиева. КАК намира, че отменените актове не надвишават 20% от обжалваните, поради което следва на атестирания магистрат да бъде определен максимален брой точки по този критерий - 5. 
Като краен резултат становището на КАК е, че на съдия Милена Атанасова Георгиева следва да бъде определена много добра оценка с цифрово изражение 98 точки.

9.2. ИЗГОТВЯ, на основание чл. 204, ал. 3, т. 3 от ЗСВ, комплексна оценка "МНОГО ДОБРА" – 98 (деветдесет и осем) точки на Милена Атанасова Георгиева - заместник на административния ръководител - заместник-председател на Районен съд - Пловдив. 

9.3. ПРЕДОСТАВЯ, на основание чл. 205, ал. 1 от ЗСВ, на Милена Атанасова Георгиева - заместник на административния ръководител - заместник-председател на Районен съд - Пловдив, резултатите от атестирането, за запознаване. 

Д.Т. БЕЗ ВЪЗРАЖЕНИЕ

С-10. ОТНОСНО: Периодично атестиране на Лора Рангелова Стефанова - Иванова - съдия в Районен съд – Перник. (вх.№ ВСС-2664/07.03.2018 г.) 
На доклад на г-жа Веселка Узунова 
в състав г-н Красимир Шекерджиев и г-жа Атанаска Дишева
Приложение: Решение по протокол № 14/15.06.2020 г., т. С-7, комплексна оценка "Много добра" - 97  точки, подписана  без възражение
След проведеното гласуване и при обявения резултат с 11 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

10.1. Предлага на Съдийската колегия на ВСС, на основание чл. 196, т. 3 от ЗСВ (в сила до 11.02.2020 г.), във връзка с §72, ал. 2 от ПЗР на ЗИД на ЗСВ (ДВ, бр.11/07.02.2020 г.), ДА ПРОВЕДЕ периодично атестиране на Лора Рангелова Стефанова - Иванова - съдия в Районен съд – Перник. 

12.2. Предлага на Съдийската колегия на ВСС, на основание чл. 206, ал. 1 от ЗСВ, ДА ПРИЕМЕ комплексна оценка от атестирането „МНОГО ДОБРА" на Лора Рангелова Стефанова - Иванова - съдия в Районен съд – Перник. 

12.3. Внася предложението в заседанието на Съдийската колегия на ВСС, насрочено на 14.07.2020 г., за разглеждане и произнасяне. 

С-11. ОТНОСНО: Извънредно атестиране на Анета Иванова Петрова – съдия в Районен съд – Омуртаг.
 На доклад на г-жа Веселка Узунова
в състав г-жа Радка Дражева - Първанова и г-жа Женя Димитрова
Приложение: Решение по протокол № 17/06.07.2020 г., т. С-2, комплексна оценка "Много добра" - 98  точки, подписана  без възражение
След проведеното гласуване и при обявения резултат с 11 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

11.1. Предлага на Съдийската колегия на ВСС, на основание чл. 196, т. 4 от ЗСВ (в сила до 11.02.2020 г.), във връзка с чл. 197, ал. 5, т. 2 от ЗСВ и §72, ал. 2 от ПЗР на ЗИД на ЗСВ (ДВ, бр.11/07.02.2020 г.), ДА ПРОВЕДЕ извънредно атестиране на Анета Иванова Петрова – съдия в Районен съд – Омуртаг.  

11.2. Предлага на Съдийската колегия на ВСС, на основание чл. 206, ал. 1 от ЗСВ, ДА ПРИЕМЕ комплексна оценка от атестирането „МНОГО ДОБРА" на Анета Иванова Петрова – съдия в Районен съд – Омуртаг. 

11.3. Внася предложението в заседанието на Съдийската колегия на ВСС, насрочено на 14.07.2020 г., за разглеждане и произнасяне. 

ЗАМ.-ПРЕДСЕДАТЕЛ НА КОМИСИЯТА 
ПО АТЕСТИРАНЕТО И КОНКУРСИТЕ 
ПРИ СЪДИЙСКАТА КОЛЕГИЯ:
            	ВЕСЕЛА ПАВЛОВА

Технически сътрудник
Илина Йосифова